कनिमोई को तिहाड़ में मिली 15x10 की कोठरी  
2जी मामले में भूमिका निभाने को लेकर कनिमोई को तिहाड़ जेल भेजे जाने के बाद उन्हें 15 फुट लंबी और 10 फुट चौड़ी कोठरी में डाल दिया गया।
2जी स्पेक्ट्रम मामले में भूमिका निभाने को लेकर द्रमुक सांसद कनिमोई को तिहाड़ जेल भेजे जाने के बाद उन्हें 15 फुट लंबी और 10 फुट चौड़ी कोठरी में डाल दिया गया।  इस कोठरी में चेन्नई की सीआईटी कॉलोनी स्थित उनके आलीशान बंगले की सुख सुविधाओं और एयरकंडीशनर जैसी कोई चीज नहीं है।  दरअसल, यहां सीबीआई की एक विशेष अदालत ने कनिमोई की जमानत याचिका खारिज कर दी और उन्हें फौरन गिरफ्तार करने का आदेश दिया, जिसके बाद उन्हें जेल नम्बर छह में ले जाया गया।  इस द्रमुक सांसद को जब पटियाला हाउस परिसर में ले जाया जा रहा था, उस वक्त एक महिला पुलिसकर्मी को कनिमोई का हाथ पकड़े हुए देखा गया।  जेल अधिकारियों के मुताबिक 15 फुट लंबी और 10 फुट चौड़ी कोठरी में कनिमोई को सोने के लिए बेड ,एक टीवी, अखबार और पंखे की सुविधा मिलेगी।